Στις πρώτες Ολυμπιάδες από το 1904 στο Σεντ Λούις των ΗΠΑ ως το 1920 στην Αμβέρσα, στο ολυμπιακό πρόγραμμα του στίβου συμπεριλαμβάνονταν **αγώνες ρίψεων διαφόρων τύπων**, που στη συνέχεια αφαιρέθηκαν από το ολυμπιακό πρόγραμμα.

Παλιά αγωνίσματα ρίψεων
-----------------------

* Ρίψη βάρους 56 λιβρών ή 25,4 κιλών: 1904 και 1920.
* Ελεύθερος ακοντισμός: 1908
* Ελληνική δισκοβολία: 1908
* Ακοντισμός με δύο χέρια: 1912
* Σφαιροβολία με δύο χέρα: 1912
* Δισκοβολία με δύο χέρια: 1912

Επίσης, στους μεσοολυμπιακούς του 1906 στην Αθήνα διεξήχθησαν τα αγωνίσματα ρίψεων:

* Λιθοβολία (6,4 κιλών)
* Ελληνική δισκοβολία

Ολυμπιονίκες
------------

### Ρίψη βάρους 56 λιβρών (25,4 κιλών)

* 1900
	+ 01 !1η θέση, χρυσό μετάλλιο  Ετιέν Ντεμαρτό
	+ 2 !Δεύτερη θέση, αργυρό μετάλλιο  Τζον Φλάναγκαν
	+ 3 !Τρίτη θέση, χάλκινο μετάλλιο  Τζέιμς Μίτσελ
* 1904 ως 1912
	+ Δεν διεξήχθη
* 1920
	+ 01 !1η θέση, χρυσό μετάλλιο  Πάτρικ Μακντόναλντ
	+ 2 !Δεύτερη θέση, αργυρό μετάλλιο  Πάτρικ Ράιαν
	+ 3 !Τρίτη θέση, χάλκινο μετάλλιο  Καρλ Γιόχαν Λιντ

**Σημείωση**: Το αγώνισμα δεν διεξήχθη σε άλλη Ολυμπιάδα.

### Λιθοβολία

* 1906
	+ 01 !1η θέση, χρυσό μετάλλιο  Νικόλαος Γεωργαντάς
	+ 2 !Δεύτερη θέση, αργυρό μετάλλιο  Μάρτιν Σέρινταν
	+ 3 !Τρίτη θέση, χάλκινο μετάλλιο  Μιχάλης Δωρίζας

**Σημείωση**: Το αγώνισμα δεν διεξήχθη σε καμιά κανονική Ολυμπιάδα.

### Ελληνική δισκοβολία

* 1906
	+ 01 !1η θέση, χρυσό μετάλλιο  Βέρνερ Γιάρβινεν
	+ 2 !Δεύτερη θέση, αργυρό μετάλλιο  Νικόλαος Γεωργαντάς
	+ 3 !Τρίτη θέση, χάλκινο μετάλλιο  Ίστβαν Μούντιν
* 1908
	+ 01 !1η θέση, χρυσό μετάλλιο  Μάρτιν Σέρινταν
	+ 2 !Δεύτερη θέση, αργυρό μετάλλιο  Μάρκις Χορ
	+ 3 !Τρίτη θέση, χάλκινο μετάλλιο  Βέρνερ Γιάρβινεν

**Σημείωση**: Στην ελληνική δισκοβολία οι αθλητές έριχναν το δίσκο από μια εξέδρα τοποθετημένη ψηλότερα από το έδαφος αλλά δεν υπάρχουν πολλές λεπτομέρειες για τους κανονισμούς του αγωνίσματος και τις διαφορές του από την κανονική δισκοβολία. 

Ο νικητής του 1908 Μάρτιν Σέρινταν νίκησε και στην κανονική δισκοβολία, ο δεύτερος Μάρκις Χορ ήταν τρίτος και ο τρίτος Βέρνερ Γιάρβινεν ήταν τέταρτος.
Το αγώνισμα θεωρήθηκε χωρίς νόημα και δεν διεξήχθη σε άλλη Ολυμπιάδα.

### Ελεύθερος ακοντισμός

* 1908
	+ 01 !1η θέση, χρυσό μετάλλιο  Έρικ Λέμινγκ
	+ 2 !Δεύτερη θέση, αργυρό μετάλλιο  Μιχάλης Δώριζας
	+ 3 !Τρίτη θέση, χάλκινο μετάλλιο  Άρνε Χάλζε

**Σημείωση**: Στον ελεύθερο ακοντισμό ο αθλητής μπορούσε να ρίξει το ακόντιο κρατώντας το από όποιο σημείο του οργάνου ήθελε. 

Ο νικητής Έρικ Λέμινγκ και ο τρίτος Άρνε Χάλζε ήταν οι δύο πρώτοι νικητές του κανονικού ακοντισμού, ενώ ο Δώριζας δεν έλαβε μέρος. Το αγώνισμα θεωρήθηκε χωρίς νόημα και δεν διεξήχθη σε άλλη Ολυμπιάδα.

### Σφαιροβολία με δύο χέρια

* 1912
	+ 01 !1η θέση, χρυσό μετάλλιο  Ραλφ Ρόουζ
	+ 2 !Δεύτερη θέση, αργυρό μετάλλιο  Πάτρικ Μακντόναλντ
	+ 3 !Τρίτη θέση, χάλκινο μετάλλιο  Έλμερ Νίκλαντερ

**Σημείωση**: Σύμφωνα με τον κανονισμό οι αθλητές έριχναν τρεις βολές με το δεξί και τρεις με το αριστερό χέρι και υπολογιζόταν η καλύτερη βολή από κάθε χέρι. Οι δυο αυτές βολές αθροίζονταν και προέκυπτε το αποτέλεσμα. Οι τρεις πρώτοι αγωνίζονταν σε ένα ακόμα γύρο τριών βολών ανά χέρι. 

Οι τέσσερις πρώτοι του αγωνίσματος ήταν οι ίδιοι με τους τέσσερις πρώτους της κανονικής σφαιροβολίας. Το αγώνισμα με δύο χέρια θεωρήθηκε χωρίς νόημα και δεν διεξήχθη σε άλλη Ολυμπιάδα.

### Δισκοβολία με δύο χέρια

* 1912
	+ 01 !1η θέση, χρυσό μετάλλιο  Άρμας Τάιπαλε
	+ 2 !Δεύτερη θέση, αργυρό μετάλλιο  Έλμερ Νίκλαντερ
	+ 3 !Τρίτη θέση, χάλκινο μετάλλιο  Έμιλ Μάγκνουσον

**Σημείωση**: Σύμφωνα με τον κανονισμό οι αθλητές έριχναν τρεις βολές με το δεξί και τρεις με το αριστερό χέρι και υπολογιζόταν η καλύτερη βολή από κάθε χέρι. Οι δυο αυτές βολές αθροίζονταν και προέκυπτε το αποτέλεσμα. Οι τρεις πρώτοι αγωνίζονταν σε ένα ακόμα γύρο τριών βολών ανά χέρι. 

Ο νικητής τους αγωνίσματος νίκησε και στην κανονική δισκοβολία. Το αγώνισμα με δύο χέρια θεωρήθηκε χωρίς νόημα και δεν διεξήχθη σε άλλη Ολυμπιάδα.

### Ακοντισμός με δύο χέρια

* 1912
	+ 01 !1η θέση, χρυσό μετάλλιο  Γιούλιους Σάαρισιο
	+ 2 !Δεύτερη θέση, αργυρό μετάλλιο  Βάινο Σίκανιεμι
	+ 3 !Τρίτη θέση, χάλκινο μετάλλιο  Ούρχο Πέλτονεν

**Σημείωση**: Σύμφωνα με τον κανονισμό οι αθλητές έριχναν τρεις βολές με το δεξί και τρεις με το αριστερό χέρι και υπολογιζόταν η καλύτερη βολή από κάθε χέρι. Οι δυο αυτές βολές αθροίζονταν και προέκυπτε το αποτέλεσμα. Οι τρεις πρώτοι αγωνίζονταν σε ένα ακόμα γύρο τριών βολών ανά χέρι. 

Ο νικητής τους αγωνίσματος ήταν δεύτερος στην κανονική δισκοβολία. Το αγώνισμα με δύο χέρια θεωρήθηκε χωρίς νόημα και δεν διεξήχθη σε άλλη Ολυμπιάδα.

Πηγές
-----

1. "Οι Ολυμπιονίκες 1896-1980", Χρυσός Τύπος ΑΕ.
2. "Ολυμπιάδα 80", Olympic Press.
3. Τοm McNab, "Ολυμπιακοί Αγώνες 1984", Bell.
4. "Η Ιστορία των Ολυμπιακών Αγώνων", Εκδοτική Αθηνών.